સામગ્રી: એ જ ચાદરના ટુકડા વડે મોં પણ બંધ કરવામાં આવ્યા હતા. આ ઉપરાંત એક 77 વર્ષની મહિલાનો મૃતદેહ એ જ ઘરના બીજા ઓરડામાંથી મળી આવ્યો હતો. 

પોલીસે પોતાનાં નિવેદનમાં જણાવ્યું છે કે ઘરમાંથી હાથથી લખેલી એક ચિઠ્ઠી પણ મળી આવી છે.

મોં અને આંખ બાંધવાની રીત પણ ચિઠ્ઠીમાં જણાવ્યા અનુસાર જ હતી. 

પોલીસનાં જણાવ્યા અનુસાર, ઘરમાંથી બે રજીસ્ટર મળી આવ્યાં છે, જેમાં મોક્ષ મેળવવાની રીતો પર ચર્ચા કરવામાં આવી છે.

IDBIમાં રોકાણથી LIC રોકાણકારો પર જોખમ?

લાઇફ ઇન્સ્યૉરન્સ ઑફ ઇન્ડિયાએ એનપીએ (નોન-પર્ફોર્મિંગ એસેટ્સ)ની સમસ્યાથી ઝઝૂમી રહેલી રાષ્ટ્રીયકૃત બૅન્ક આઈડીબીઆઈ (ઇન્ડસ્ટ્રિયલ ડેવલપમૅન્ટ બૅન્ક ઑફ ઇન્ડિયા)માં 51 ટકા હિસ્સો ખરીદ્યો છે. 

ત્યારે હિંદી અખબાર નવભારત ટાઇમ્સના અહેવાલ પ્રમાણે, આ રોકાણથી એલઆઈસીને કમ સે કમ ત્રણ વર્ષ સુધી કોઈ લાભ તેવી શક્યતા નથી. ઊલ્ટું આ ગાળા દરમિયાન બૅન્કમાં વધુ મૂડી રોકવી પડે તેવી આશંકા છે. 

એનાલિસ્ટ્સને ટાંકતા રિપોર્ટ લખે છે, આ રોકાણ બૅન્ક માટે 'રાહત પેકેજ'થી વિશેષ કાંઈ નથી. એલઆઈસીમાં રોકાણ દ્વારા પોતાના ભવિષ્યને સુરક્ષિત કરવા માગતા લાખો પોલિસીધારકોના હિતોની અવગણના કરવામાં આવી છે. 

51 ટકા હિસ્સો ધરાવવા છતાંય બૅન્કનું મૅનેજમૅન્ટ કૉર્પોરેશનનું નહીં હોય. 

પ્રધાનપુત્રે કરી મારઝૂડ 

રાજસ્થાન ભાજપના પ્રધાન ધન સિંહ રાવતના પુત્ર રાજા સિંહનો એક વીડિયો બહાર આવ્યો છે, જેમાં તેઓ એક વ્યક્તિ સાથે મારઝૂડ કરતા દેખાય છે. 

એનડીટીવીના અહેવાલ પ્રમાણે, રાજા સિંહે તેમની એસયુવી ગાડીને આડે લાવીને નીરવ ઉપાધ્યાયની સ્વિફ્ટ કારને અટકાવી હતી. 

બાદમાં તેમને ગાડીમાંથી બહાર કાઢીને માર માર્યો હતો. રાજા સાથે રહેલા અન્ય લોકોએ પણ નીરવને માર માર્યો હતો. 

આ ઘટના કથિત રીતે પહેલી જૂનની છે, પરંતુ તેનો સીસીટીવી (ક્લોઝ્ડ સર્કિટ કૅમેરા) વીડિયો શનિવારથી ફરતો થયો છે. 

બાંસવાડાના પોલીસ સુપરિન્ટેન્ડન્ટના કહેવા પ્રમાણે, આ અંગે કોઈ ફરિયાદ નોંધાઈ નથી અને બંને પક્ષકારો વચ્ચે સમાધાન થઈ ગયું છે. 

 ગુજરાતમાં ભારે વરસાદની આગાહી

પ્રતીકાત્મક તસવીર

ઇન્ડિયન મેટ્રોલોજિકલ ડિપાર્ટમેન્ટ દ્વારા બહાર પાડવામાં આવેલી ચેતવણી પ્રમાણે, ભારતના પશ્ચિમ તટીય પ્રદેશ તથા ગુજરાતના અનેક વિસ્તારોમાં ભારેથી અતિ ભારે વરસાદ પડી શકે છે. 

અંગ્રેજી અખબાર એશિયન એજે, સંસ્થાની આગાહીને ટાંકતા લખ્યું છે, આગામી દિવસોમાં ચોમાસું ઉત્તર તરફ આગળ વધશે, જેના કારણે પશ્ચિમ ભારતના તટીય વિસ્તારોમાં...\nઅગાઉની સામગ્રીનો સારાંશ નીચે મુજબ કરી શકાય છે:
ઉત્તર દિલ્હીનાં બુરાડીમાં રવિવારે સવારે સાત મહિલાઓ સહિત એક જ પરિવારનાં 11 લોકો મૃત હાલતમાં મળી આવ્યાં હતાં. આમાંથી 10 લોકો ફાંસી પર લટકેલાં હતા અને બધાની આંખો પર કપડાંનાં પાટા બાંધેલા હતા.